215.010 - Ordinaziun davart la protecziun d'uffants e da creschids (OPUC)    215.010   Ordinaziun davart la protecziun d'uffants e da creschids  (OPUC)  dals 02-11-2021 (versiun dals 01-01-2022)  Sa basond sin l'art. 66 da la Lescha introductiva tar il Cudesch civil svizzer1) e sin  l'art. 45 al. 1 da la Constituziun chantunala2)  relaschada da la Regenza ils 2 da november 2021  1. Autoritad per la protecziun d'uffants e da creschids  1.1. ORGANISAZIUN  Art.  1 Filialas 1. cumposiziun  1 Las filialas da l'Autoritad per la protecziun d'uffants e da creschids sa cumponan da  l'autoritad spezialisada interdisciplinara, dals servetschs da sustegn e dal secretariat. 2 L'autoritad spezialisada dispona en mintga cas d'enconuschientschas specificas en  ils  secturs  dretg  e  lavur  sociala.  En  il  cas  ideal  dispona  ella  plinavant  d'enconuschientschas specificas en ils secturs pedagogia, psicologia, medischina u  economia/finanzas. 3 Ils servetschs da sustegn disponan per regla: a) d'in servetsch giuridic e/u d'in servetsch da scleriment; b) d'in revisurat. 4 Las filialas da l'Autoritad per la protecziun d'uffants e da creschids pon delegar en  spezial las suandantas incumbensas als servetschs da sustegn u al secretariat: a) scleriments e cussegliaziuns; b) revisiuns areguard il rendaquint; c) inventarisaziuns; d) fatgs administrativs.  1) DG 210.100 2) DG 110.100  * tabellas da las modificaziuns a la fin dal relasch   1   https://www.gr-lex.gr.ch/data/210.100/rm https://www.gr-lex.gr.ch/data/110.100/rm   215.010    5 En  il  rom  da  las  incumbensas  delegadas  èn  ils  servetschs  da  sustegn  ed  il  secretariat autorisads d'agir en num da las filialas da l'Autoritad per la protecziun  d'uffants e da creschids.  Art.  2 2. cumpetenza territoriala 1 Las filialas da l'Autoritad per la protecziun d'uffants e da creschids èn responsablas  per las suandantas regiuns: a) Autoritad per la protecziun d'uffants e da creschids Engiadina/Vals dal Sid:   regiuns Bernina, Engiadina Bassa/Val Müstair e Malögia; b) Autoritad per la protecziun d'uffants e da creschids Grischun central/Moesa:   regiuns Alvra, Moesa e Viamala; c) Autoritad per la protecziun d'uffants e da creschids Grischun dal nord: regiuns   Plaun, Landquart e Plessur; d) Autoritad  per  la  protecziun  d'uffants  e  da  creschids  Partenz/Tavau:  regiun   Partenz/Tavau; e) Autoritad per la protecziun d'uffants e da creschids Surselva: regiun Surselva.  Art.  3 Autoritad spezialisada 1. qualificaziun professiunala  1 Sco  cumprova  per  la  qualificaziun  professiunala  da  las  commembras  e  dals  commembers da l'autoritad spezialisada vala per regla in diplom renconuschì en il  sectur da furmaziun terziar. 2 Sco diplom renconuschì vala in diplom sin il stgalim da bachelor d'ina scola auta  universitara u pedagogica, d'ina scola auta spezialisada u d'ina scola equivalenta en  ils  secturs  dretg,  lavur  sociala,  pedagogia,  psicologia,  medischina  u  economia/finanzas.  Art.  4 2. indemnisaziun da las commembras e dals commembers da  l'autoritad en uffizi accessoric  1 Per sesidas, per il studi d'actas u per autras activitads survegnan las commembras  ed ils commembers da l'autoritad en uffizi accessoric ina indemnisaziun per di u – en  cas ch'igl è vegnì determinà in pensum fix u in pensum minimal – ina pauschala  mensila. 2 L'indemnisaziun per di importa tranter 300 ed 500 francs. Il departament fixescha  la tariffa concreta a chaschun da l'elecziun resguardond la chargia da temp e las   enconuschientschas spezialisadas necessarias. 3 Dal rest  valan las  prescripziuns da l'Ordinaziun davart  las collavuraturas ed ils   collavuraturs en uffizi accessoric dal chantun Grischun1).  1) DG 170.420  2    https://www.gr-lex.gr.ch/data/170.420/rm    215.010   Art.  5 3. incumpatibilitad 1 L'uffizi  da  manadra  u  manader  da  l'Autoritad  per  la  protecziun  d'uffants  e  da  creschids è incumpatibel cun l'uffizi da procuratura u procuratur sco er d'avugada u  avugà en il chantun. 2 L'uffizi da manadra u manader d'ina filiala u l'uffizi d'ina ulteriura commembra u   d'in ulteriur commember da la filiala è incumpatibel cun l'uffizi da procuratura u   procuratur sco er d'avugada u avugà en il champ da cumpetenza da l'atgna filiala. 3 Per surpigliar ina curatella u in'avugadia dovra ina commembra u in commember  da l'autoritad l'approvaziun dal departament.  Art.  6 Cuntanschibladad 1 La manadra u il manader da l'Autoritad per la protecziun d'uffants e da creschids   procura per sia substituziun e guarda che l'Autoritad per la protecziun d'uffants e da  creschids saja cuntanschibla da tut temp.  Art.  7 Direcziun 1 La manadra u il manader da l'Autoritad per la protecziun d'uffants e da creschids,   sia substituziun sco er las manadras ed ils manaders da las filialas furman ensemen  la direcziun. 2 La direcziun sustegna la manadra u il  manader da l'Autoritad per la protecziun  d'uffants  e  da  creschids  tar  l'adempliment  da  las  incumbensas  tenor  l'artitgel 40 alinea 2 LItCCS. 3 Per dumondas da gronda impurtanza sto la manadra u il manader da l'Autoritad per  la protecziun d'uffants e da creschids adina consultar l'emprim la direcziun. 4 La manadra u il manader da l'Autoritad per la protecziun d'uffants e da creschids   decretescha in urden da gestiun che regla l'organisaziun da la direcziun.  Art.  8 Cumpetenza tenor il dretg da persunal 1 Las cumpetenzas che tutgan – tenor la legislaziun chantunala dal persunal – al post  da servetsch vegnan surpigliadas da la manadra u dal manader da l'Autoritad per la  protecziun d'uffants e da creschids.  1.2. PROCEDURA  Art.  9 Audiziun 1. d'uffants  1 Las commembras ed ils commembers da l'autoritad ston avair las qualificaziuns  necessarias per far audiziuns d'uffants. 2 Sche la situaziun è spezialmain engrevgianta per l'uffant pertutgà, sto l'audiziun  vegnir fatga d'ina persuna spezialisada cun ina scolaziun speziala per quest intent.   3     215.010    3 D'ina audiziun d'uffants sut 16 onns tras l'autoritad colleghiala stoi per regla vegnir  desistì.  Art.  10 2. en cas da grevas intervenziuns en ils dretgs persunals 1 Sco greva intervenziun en ils dretgs persunals vala en spezial: a) la retratga parziala u cumplaina da l'abilitad d'agir; b) l'aboliziun dal dretg da decider davart il lieu da dimora; c) la retratga da la tgira genituriala.  Art.  11 3. da la communitad 1 La communitad ch'è responsabla per surpigliar ils custs sto survegnir la chaschun  da prender posiziun davart ina mesira da la protecziun d'uffants e da creschids che  chaschuna gronds custs, e quai avant che la decisiun vegn prendida. Sch'i resulta in   privel dal retard, sto ella survegnir la chaschun da prender posiziun posteriuramain.  Art.  12 Communicaziuns uffizialas 1 Las  decisiuns  ston  vegnir  communitgadas  en  il  dispositiv  u  cun  in  extract  dal   dispositiv en spezial: a) a las communitads ch'èn responsablas per il sustegn tenor il dretg public, sche   las decisiuns chaschunan u pudessan chaschunar custs per ellas; b) a las controllas d'abitants, sch'igl è necessari d'actualisar las datas en il register    d'abitantas e d'abitants u en il register electoral; c) a las autoritads da scola, sch'il dretg da decider davart il lieu da dimora vegn   abolì u sche la tgira genituriala è pertutgada; d) als  uffizis  dal  register  funsil,  sche l'abilitad  d'agir  d'ina  proprietaria  u  d'in   proprietari d'in bain immobigliar vegn restrenschida; e) a l'Administraziun da taglia, sch'ins ha concedì la giurisdicziun gratuita.  Art.  13 Durada da l'archivaziun 1 Suenter la fin d'ina mesira sto l'Autoritad per la protecziun d'uffants e da creschids  conservar las actas durant almain 10 onns. 2 Documents degns da vegnir archivads, ch'èn adattads per documentar a lunga vista  l'agir dal stadi e che permettan a la scienza ed a la perscrutaziun d'analisar tscherts   temas, ston vegnir archivads durant almain 50 onns.  4       215.010   2. Curatellas professiunalas  2.1. ORGANISAZIUN  Art.  14 Diplom renconuschì 1 Sco diplom renconuschì vala per regla in diplom sin il stgalim da bachelor d'ina  scola auta universitara, pedagogica u spezialisada u d'ina scola equivalenta. 2 Per  survegnir  il  consentiment  d'engaschar  persunas adattadas che n'han betg in  diplom renconuschì ston las regiuns inoltrar ina dumonda motivada a la manadra u   al manader da l'Autoritad per la protecziun d'uffants e da creschids. 3 Il  consentiment  po vegnir dà mo per  in tschert  temp e po vegnir collià  cun la   cundiziun d'absolver ina scolaziun u ina furmaziun supplementara adequata u da  prender mesiras organisatoricas. 4 La decisiun po vegnir contestada tar il departament. La procedura sa drizza tenor la  Lescha davart la giurisdicziun administrativa.  Art.  15 Nominaziun tras l'autoritad da surveglianza 1 Sche  la  curatella  professiunala  na  dispona  betg  dal  persunal  necessari  u  d'ina  organisaziun  adequata  per  ademplir  correctamain  las  incumbensas,  tschertga  l'Autoritad per la protecziun d'uffants e da creschids in'enclegientscha cun l'autoritad  regiunala cumpetenta. 2 Sch'ins na chatta nagina enclegientscha, po l'Autoritad per la protecziun d'uffants e   da  creschids  inoltrar  al  departament  ina  dumonda  motivada  da  nominar  ina  procuratura professiunala u in procuratur professiunal, sch'igl exista ina discrepanza  tranter il persunal effectiv ed il persunal necessari.  2.2. GESTIUN DA LAS CURATELLAS E DA LAS AVUGADIAS  Art.  16 Cumpetenza da dar directivas 1 La filiala dat las directivas necessarias per manar las curatellas e las avugadias, en  spezial  areguard  l'inventarisaziun  ed  areguard  il  gener  e  la  dimensiun  da  la  contabilitad e dal rendaquint.  Art.  17 Inventarisaziun 1. en general  1 L'inventari cuntegna las activas e las passivas che vegnan administradas. Quellas  ston vegnir designadas exactamain e vegnir stimadas, sche quai è necessari.   5     215.010    2 La commembra u il commember da l'autoritad che dat las instrucziuns po surdar al   servetsch da sustegn l'incarica da far l'inventari en collavuraziun cun la procuratura u  il procuratur. Suenter sto la commembra u il commember da l'autoritad che dat las   instrucziuns controllar ed approvar l'inventari.  Art.  18 2. inventari public 1 Sche  la  commembra  u  il  commember  da  l'autoritad  che  dat  las  instrucziuns  ordinescha da far in inventari public, po ella u el incaricar ina notara u in notar da far  quest inventari. 2 L'inventari  sto  per  regla  vegnir  fatg  en  collavuraziun  cun  la  procuratura  u  il   procuratur.  Art.  19 Preventiv 1 Sche la curatella da represchentanza per l'administraziun da la facultad cumpiglia   er las entradas, po l'Autoritad per la protecziun d'uffants e da creschids pretender ch'i   vegnia inoltrà in preventiv.  Art.  20 Rendaquint 1. cuntegn  1 Il rendaquint cumpiglia in rapport da gestiun ed eventualmain il quint. 2 Il quint cuntegna: a) ina survista dal stadi da facultad actual; b) las midadas da la facultad areguard ils bains e las investiziuns; c) tut las entradas ed expensas durant la perioda da quint. 3 Las entradas e las expensas ston vegnir cumprovadas cun quittanzas. 4 Per il rendaquint ston vegnir preschentads tut las quittanzas e tut ils mussaments da  facultad. 5 La clusiun dal quint sto vegnir suttascritta da la mandataria u dal mandatari. 6 Sin giavisch survegn la persuna sut curatella invista dal quint e da las quittanzas.  Art.  21 2. termin 1 Il quint ed il rapport ston vegnir suttamess a la filiala entaifer 2 mais suenter la fin   da la perioda da quint e da rapport. La filiala po scursanir u prolungar quest termin. 2 Sch'il  quint  ed  il  rapport  na  vegnan  betg  inoltrads  entaifer  il  termin  fixà,  po  l'Autoritad  per  la  protecziun  d'uffants  e  da  creschids  prolungar  adequatamain  il  termin. Sch'er quest termin na vegn betg observà, po ella laschar far il quint d'ina   terza persuna cumpetenta sin donn e cust da la procuratura u dal procuratur sco er   prevair ulteriurs acts d'execuziun. Il medem vala en cas d'in quint manglus. 3 Per il quint final e per il rapport final valan analogamain l'alinea 1 e l'alinea 2.  6       215.010   3. Plazzament per motivs da provediment  Art.  22 Medias e medis dal provediment da basa 1 Sco  medias  e  medis  dal  provediment  da  basa  valan  medias  e  medis  cun  ils   suandants  titels  da  media  spezialista  u  medi  spezialist  respectivamain  cun  ils   suandants titels da furmaziun supplementara: a) medischina interna generala; b) media generalista u medi generalist; c) medischina d'uffants e da giuvenils.  Art.  23 Cumpetenzas en l'instituziun 1 En instituziuns cun ina direcziun medicala èn las schefmedias ed ils schefmedis   che han servetsch u lur substituziuns cumpetents per: a) la retenziun da persunas entradas voluntarmain (art. 427 al. 1 CCS); b) la relaschada (art. 428 al. 2 CCS, art. 429 al. 3 CCS ed art. 53 al. 1 LItCCS); c) la dumonda da cuntinuar cun la mesira (art. 51a LItCCS); d) la dumonda da relaschada (art. 53 al. 2 LItCCS); e) l'ordinaziun  da  mesiras  che  restrenschan  la  libertad  da  sa  mover  (art. 438   CCS). 2 En instituziuns senza direcziun medicala è cumpetenta la direcziun dal sectur da  tgira u d'assistenza ubain sia substituziun per las incumbensas tenor l'alinea 1. La  media responsabla u il medi responsabel sto vegnir consultà.  Art.  24 Persuna da confidenza 1 En la decisiun da plazzament sto la persuna pertutgada vegnir rendida attenta al  dretg da pudair designar ina persuna da confidenza en il senn da l'artitgel  432 dal  Cudesch civil svizzer.  4. Custs da procedura e da mesiras  4.1. CUSTS DA PROCEDURA  Art.  25 Cumposiziun 1 Ils custs da procedura consistan: a) da la taxa da decisiun; b) d'eventuals  custs  da  terzas  persunas,  sco  per  exempel  per  expertisas,  per   incumbensas da scleriment externas e per represchentanzas d'uffants; c) da las taxas per emetter e per communitgar la decisiun; d) da las expensas en daner blut.   7     215.010    Art.  26 Taxa da decisiun 1 La taxa da decisiun vegn calculada tenor la lavur impundida e tenor la difficultad  da la chaussa sco er tenor l'interess e tenor las relaziuns economicas da la persuna  ch'è obligada da surpigliar ils custs. 2 En proceduras davant l'Autoritad per la protecziun d'uffants e da creschids importa  la taxa da decisiun: a) per decisiuns da l'autoritad colleghiala 500.– fr. fin 30 000.– fr. b) per  decisiuns che tutgan a la cumpetenza d'ina singula  commembra u d'in    singul commember da l'autoritad 100.– fr. fin 10 000.– fr. 3 En proceduras che chaschunan spezialmain blera lavur po vegnir incassada ina taxa  da decisiun fin 100 000 francs.  Art.  27 Surpigliada dals custs 1 En  proceduras  da  protecziun  d'uffants  ed  en  proceduras  concernent  la  relaziun  persunala, la tgira genituriala u il mantegniment vegnan ils custs per regla adossads  mintgamai per la mesadad als geniturs. En cas da circumstanzas spezialas po vegnir   disponida in'autra repartiziun dals custs.  Art.  28 Renunzia a l'incassament dals custs 1 Circumstanzas spezialas che giustifitgeschan da renunziar dal tuttafatg u per part a   l'incassament da custs da procedura, pon esser avant maun en spezial: a) sch'i vegn desistì d'ordinar ina mesira; b) en  cas  da  mesiras  per  la  protecziun  d'uffants,  sche  la  facultad  netta  dals   geniturs tenor il dretg fiscal sa chatta sut l'import liber da taglia da 50 000  francs, respectivamain da 30 000 francs tar persunas che vivan sulettas;  c) en cas da persunas ch'èn cumprovadamain dependentas dal sustegn da l'agid  social public;  d) en cas da mesiras per la protecziun da creschids, sch'ils imports da facultad  libers da taglia previs en las Disposiziuns executivas tar la Lescha da sustegn  vegnissan sutpassads pervia da l'incassament da custs da procedura.  2 La persuna pertutgada, ils geniturs, il genitur che ha la tgira genituriala u il genitur  che ha l'obligaziun da mantegniment ston preschentar lur relaziuns da facultad a   l'Autoritad per la protecziun d'uffants e da creschids.  4.2. CUSTS DA MESIRAS  Art.  29 Cumposiziun 1 Ils custs da l'execuziun da mesiras cumpiglian: a) l'indemnisaziun e las spesas da las procuraturas e dals procuraturs; b) ils custs d'in plazzament per motivs da provediment e d'in plazzament en la   protecziun d'uffants;  8       215.010   c) ils custs d'in repatriament durant il plazzament per motivs da provediment; d) ils custs d'in plazzament durant il giudicat; e) ils custs da mesiras ambulantas da la protecziun d'uffants e da creschids.  Art.  30 Indemnisaziun e cumpensaziun da las spesas 1. en general  1 L'indemnisaziun per manar curatellas ed avugadias vegn calculada tenor il temp  ch'i  dovra per ademplir adequatamain las incumbensas sco er tenor las relaziuns  persunalas da la persuna pertutgada. 2 En sia decisiun po la filiala prevair in import maximal. 3 L'indemnisaziun concreta e la cumpensaziun da las spesas da la procuratura u dal   procuratur  vegnan  per  regla  fixadas  da  la  filiala  sin  dumonda  a  chaschun  da  l'approvaziun dal rendaquint.  Art.  31 2. indemnisaziun per procuraturas professiunalas e procuraturs  professiunals  1 L'indemnisaziun vegn pajada tras ina tariffa per ura. Quella importa tranter 90 e  120 francs e vegn fixada da l'Autoritad per la protecziun d'uffants e da creschids. 2 En  la  protecziun  da  creschids  importa  l'indemnisaziun  per  regla  tranter  500  e  10 000 francs  per  onn.  En  cas  extraordinaris  poi  vegnir  divergià  da  la  limita  superiura da 10 000 francs. 3 L'indemnisaziun en la protecziun d'uffants vegn per regla pajada tras ina pauschala.  Quella  importa  tranter  500  e  5000 francs  per  onn  e  po  vegnir  augmentada  commensuradamain, dentant maximalmain al dubel, en cas da lavur extraordinaria. 4 L'indemnisaziun  vala  sco  contribuziun  als  custs  da  manaschi  da  la  curatella   professiunala.  Art.  32 3. indemnisaziun per procuraturas privatas e procuraturs privats 1 Las procuraturas privatas ed ils procuraturs privats vegnan per regla indemnisads  cun ina pauschala. 2 La pauschala d'indemnisaziun importa tranter 500 e 5000 francs per onn. En cas da  lavur  extraordinaria  po  ella  vegnir  augmentada  commensuradamain,  dentant  maximalmain al dubel. 3 Per activitads extraordinarias po vegnir fixada ina indemnisaziun tenor lavur. La  tariffa importa 30 francs per ura. 4 Sch'igl è necessari da nominar ina persuna spezialisada per la curatella, po quella  vegnir indemnisada per las activitads concretas specificas tenor la tariffa per ura ch'è  usitada en la professiun correspundenta.   9     215.010    Art.  33 4. cumpensaziun da las spesas 1 Las  spesas  vegnan  cumpensadas,  sch'ellas  vegnan  cumprovadas  ed  èn  stadas  necessarias. 2 Cun la filiala po vegnir fixada ordavant ina cumpensaziun pauschala da las spesas.  Art.  34 Incassament a favur da la curatella professiunala 1 Per incassar l'indemnisaziun e la cumpensaziun da las spesas da las procuraturas  professiunalas  e  dals  procuraturs  professiunals  è  cumpetenta  la  purtadra  da  la  curatella professiunala respectiva.  Art.  35 Surpigliada provisorica dals custs ed incassament a favur da  procuraturas privatas e da procuraturs privats  1 L'Autoritad per la protecziun d'uffants e da creschids paja per regla anticipadamain  l'indemnisaziun e la cumpensaziun da las spesas da las procuraturas privatas e dals   procuraturs privats. 2 Sche l'Autoritad per  la  protecziun  d'uffants  e  da  creschids  paja  anticipadamain  l'indemnisaziun e la cumpensaziun da las spesas, survegn ella il dretg da restituziun. 3 Per incassar l'indemnisaziun e la cumpensaziun da las spesas da las procuraturas  privatas e dals procuraturs privats è cumpetenta l'Administraziun da finanzas.  Art.  36 Mandats preventivs 1 L'Autoritad per la protecziun d'uffants e da creschids maina ina glista dals mandats  preventivs deponids e tegna en salv quels en in lieu adattà. 2 Las deposituras ed ils depositurs vegnan infurmads davart l'effect d'in deposit.  Art.  37 Indemnisaziun da la mandataria u dal mandatari 1 Sch'il  mandat  preventiv  na  regla  betg  l'indemnisaziun  da  la  mandataria  u  dal  mandatari, sa drizza questa indemnisaziun tenor l'indemnisaziun e la cumpensaziun  da las spesas da las procuraturas privatas e dals procuraturs privats.  5. Taxas  Art.  38 Taxas 1 Per las suandantas acziuns vegnan incassadas las sequentas taxas: a) emetter attestaziuns da l'abilitad d'agir 40.– fr. b) attestar vigurs legalas 20.– fr. c) attestar cumpetenzas legalas da represchentanza 40.– fr. d) retschaiver la decleraziun davart la tgira genituriala cuminaivla tar la filiala da   l'Autoritad per la protecziun d'uffants e da creschids 30.– fr. e) attestar la tgira genituriala sin dumonda d'in genitur 30.– fr.  10       215.010   f) deponer in mandat preventiv 100.– fr.  6. Surveglianza  Art.  39 Cumpetenza ed incumbensas 1 La Regenza ademplescha sias incumbensas da surveglianza tras il departament. La  surveglianza generala da l'Autoritad per la protecziun d'uffants e da creschids en  reguard administrativ, organisatoric e professiunal cumpiglia en spezial il suandant: a) survegliar che la legislaziun vegnia applitgada en moda unitara e confurm al   dretg; b) controllar la scolaziun e la furmaziun supplementara da las commembras e   dals commembers da l'autoritad. 2 Per  ademplir  la  surveglianza  da  l'Autoritad  per  la  protecziun  d'uffants  e  da  creschids ha il departament en spezial las suandantas pussaivladads: a) far inspecziuns; b) prender invista da dossiers. 3 Cunter  stadis  che  violeschan  il  dretg  u  l'urden  intervegn  il  departament  ubain  d'uffizi ubain sin basa d'in recurs. En spezial po el: a) ordinar a l'Autoritad per la protecziun d'uffants e da creschids d'ademplir sias   obligaziuns, sche necessari cun fixar in termin; b) ordinar u instradar mesiras dal dretg da persunal cunter la commembra u il   commember responsabel da l'autoritad, sch'ella u el  ha violà culpaivlamain  l'obligaziun.  Art.  40 Barat specific 1 Cun la Dretgira chantunala tgira il departament barats specifics regulars.   11     215.010    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 02-11-2021 01-01-2022 relasch emprima versiun 2021-034  12       215.010   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 02-11-2021 01-01-2022 emprima versiun 2021-034   13    	1. Autoritad per la protecziun d'uffants e da creschids 	1.1. Organisaziun 	Art. 1 Filialas 1. cumposiziun 	Art. 2 2. cumpetenza territoriala 	Art. 3 Autoritad spezialisada 1. qualificaziun professiunala 	Art. 4 2. indemnisaziun da las commembras e dals commembers da l'autoritad en uffizi accessoric 	Art. 5 3. incumpatibilitad 	Art. 6 Cuntanschibladad 	Art. 7 Direcziun 	Art. 8 Cumpetenza tenor il dretg da persunal  	1.2. Procedura 	Art. 9 Audiziun 1. d'uffants 	Art. 10 2. en cas da grevas intervenziuns en ils dretgs persunals 	Art. 11 3. da la communitad 	Art. 12 Communicaziuns uffizialas 	Art. 13 Durada da l'archivaziun   	2. Curatellas professiunalas 	2.1. Organisaziun 	Art. 14 Diplom renconuschì 	Art. 15 Nominaziun tras l'autoritad da surveglianza  	2.2. Gestiun da las curatellas e da las avugadias 	Art. 16 Cumpetenza da dar directivas 	Art. 17 Inventarisaziun 1. en general 	Art. 18 2. inventari public 	Art. 19 Preventiv 	Art. 20 Rendaquint 1. cuntegn 	Art. 21 2. termin   	3. Plazzament per motivs da provediment 	Art. 22 Medias e medis dal provediment da basa 	Art. 23 Cumpetenzas en l'instituziun 	Art. 24 Persuna da confidenza  	4. Custs da procedura e da mesiras 	4.1. Custs da procedura 	Art. 25 Cumposiziun 	Art. 26 Taxa da decisiun 	Art. 27 Surpigliada dals custs 	Art. 28 Renunzia a l'incassament dals custs  	4.2. Custs da mesiras 	Art. 29 Cumposiziun 	Art. 30 Indemnisaziun e cumpensaziun da las spesas 1. en general 	Art. 31 2. indemnisaziun per procuraturas professiunalas e procuraturs professiunals 	Art. 32 3. indemnisaziun per procuraturas privatas e procuraturs privats 	Art. 33 4. cumpensaziun da las spesas 	Art. 34 Incassament a favur da la curatella professiunala 	Art. 35 Surpigliada provisorica dals custs ed incassament a favur da procuraturas privatas e da procuraturs privats 	Art. 36 Mandats preventivs 	Art. 37 Indemnisaziun da la mandataria u dal mandatari   	5. Taxas 	Art. 38 Taxas  	6. Surveglianza 	Art. 39 Cumpetenza ed incumbensas 	Art. 40 Barat specific   		2021-11-04T09:49:34+0100 	"7001 Chur" 	"Gesetzessammlung Kanton Graubünden"